D Partei hett gschwore: "Du bisch üse Maa!  Chum Rögu, itz gang dra!"  O si Frou hett ihn unterstützt,  ir Hoffnig drum, dass es öppis nützt.    Chugelschriber, Flyer und o Chläber,  alles hett dr Röschu Wäber.  Lachet mit sim Elmex-Lächle  vo jedere zwöite Plakatwang abe.    D Weschte wiiss u Kravatte sitzt,  farblich abgstimmt, isch kei Witz!  Ufe Röschu uf dä chasch boue,  im vertroue, da spielt Gäud ke Roue!    Röschu gäu Du machsch es allne rächt,aues andre wär doch schlächt!Drum wählt itz o wär ne kenntdr Wäber Röschu for President!    Si Slogan ja hett viiiiiiiel koschtet,  ou es Programm hett är poschtet.  Me hett ihm gseit: "Mach Dir ke Sorge,  drmit gwinnsch Du no vor em Zmorge!    Ir Beiz, ir Zittig u a jedem Egge  damits o würklich aui tschegge:    D Armee isch richtig, d Kultur o wichtig!  Dr Verchehr söu fliesse, und Pflanze spriesse!  A die Arme dänke, und d Stüüre sänke.  Dr Strom us Wind, und gnue Platz für d Chind!    Verteile tuet är Schocolat,  denn klar dr Röschu isch für aui da!!!    Wahltag isch Zahltag, das weiss jedes Chind  d Stimme wärde zeut, was zeut isch d Stimm  Siegessicher sitzt är deheim ir Chuchi am Radio  Sini Frou chätschet Fingernegu, da chöme d Resultat:    Wit abgschlage uf em letschte Platz,  si Troum ja dä isch platzt!  E  besseri Wäut hätts söue wärde,  für ihn, sini Frou und aui uf dere Ärde!    Mir hoffe Dir heit öppis glehrtus dr Moral vo dere Gschicht:Mit Gäud allei, da gwinnsch ke Wahl.Was zeut si Härzbluet und Ideal!